Kas vajate korra loomiseks klassis tuge?
Saan üldiselt hästi hakkama, vajan harva juhtkonna/tugimeeskonna abi.
Ma ei oska hoida distsipliini ja töömeeleolu tunnis.
#000000
Kas vajate korra loomiseks klassis tuge?
#000001
Kas teadsite, et eestlased on loonud uue matemaatikamängu, mida mängitakse juba sada korda nädalas ().
#000004
Õpetajad kasutavad seda matemaatikatunni alguses õpilaste häälestamiseks või mõnusa vahepalana tunni keskel. Vahel harjutatakse selle abil mõnd teemat. Õpetajate sõnul tekitab mäng õpilastes hasarti, nad lausa küsivad, millal seda uuesti mängida saab.
#000005
Mäng 99math sarnaneb Kahootiga. Õpilased mängivad oma seadmes, õpetaja näeb oma arvuti ekraanil tulemusi ja selguvad võitjad. Siiski, 99math puhul ei pea ülesandeid ise sisse trükkima nagu Kahootis, vaid õpetaja valib teema ning ülesanded genereerib mäng ise. Nii saab mängu ette valmistada kõigest ühe minutiga.
#000006
Nagu Kahootis, saavad õpilased lahendada ka 99mathi ülesandeid oma digiseadmes (telefonis või arvutis). Mäng genereerib koodi ja õpilane saab lihtsasti liituda – kontosid polegi vaja luua.
#000007
Kõik õpilased lahendavad nii palju ülesandeid, kui etteantud aja jooksul jõuavad, ja pärast selguvad võitjad.
#000009
Lõpuks genereeritakse tulemused ja õpetaja saab analüüsida, kuidas õpilased on teema selgeks saanud. Pildil on näha õpilaste lahendatud tehete arv etteantud aja jooksul. Näha on, et Maril ja mõnel veel on teema hästi selge, aga Kalle vajab veel abi. Nii saab õpetaja vaadata kogu klassi õpilaste tulemusi.
#000010
Matemaatikahuvilised võiksid tutvuda ka 99mathi sõprade grupiga Facebookis. Huvi äratamiseks mõned väljavõtted sealt.
#000011
Tõnis Kusmin: Meil on nüüd olemas 30. jaanuari üle-eestilise võistluse edetabelid: #/30jan/leaderboards. Kas keegi tahaks tulemusi analüüsida? Näiteks kui palju erineb õpilaste arvutuskiirus erinevates tehetes ja kui palju erineb arvutuskiirus klassiti?
#000012
Pirgit Palm: Mängisime täna 3 mängu prantslastega, Tartu Descartes’i kooli 7.–8. klassi õpilased vs. Carcassonne Collége Le Bastioni 7.–8. klassi õpilased. Prantslastega suhtlesime FB Messengeri kaudu. Sealt saatsin õpetajale koodi, mille tema siis oma õpilastele edastas. Kuna prantslased olid meie mängukutset väga tõsiselt võtnud, oli neil mängijaid lausa 63, kes paiknesid eri ruumides. Saatsin Carcassonne õpetajale ka mängukäigu jälgimiseks lingi. Tuleb tunnistada, et selle kaudu oli mängu endalgi väga põnev vaadata. Ka prantsuse keele õpetajad, kes esmakordselt 99mathi mängu nägid, olid vaimustuses ja elasid mängijatele südamest kaasa. Soovitan teilgi oma sõpruskoolidega seda mängu proovida. 👍
#000013
Taavi Simson: Paha ei teeks ka õpetajate voor, mis võib samuti põnev olla, aga siis peab ka raskusaste olema vastav.
#000019
Kertu Torn: Siin on Vastseliina gümnaasiumi 1.b klassi võidurõõmu kajastav fotokollaaž. ☺ Täname toreda võistluse eest! Ootame juba uut!
#000020
Kasutan 99mathi 4.–8. klassi matemaatikatundides. Kui varem harjutasime peastarvutamist tihti Thatquizi testidega, siis nüüd olen eelistanud 99mathi rakendust. Õpilastele meeldib väga sellega arvutada, sest lisaks arvutusoskusele on oluline arvutamise kiirus. Elevust lisab see, et mängus on mitu vooru ja vahetulemuste nägemine motiveerib õpilasi järgmises voorus veelgi rohkem pingutama.
#000024
Tunnis, kus õppisime järguühikuga korrutama ja jagama, kasutasime 99mathi mänge reeglite kinnistamiseks. Tulemustest oli kohe näha, kas õpilased vajavad veel selgitusi või on nad valmis edasi minema. Õpilaste emotsioon oli väga positiivne. Üks noormees teatas, et õppisime matemaatikat mängutunnis.
#000025
Praegu ei ole 99mathi teemade valikus veel murdarve ja astendamist, mida 2. ja 3. kooliastmes harjutada võiksime, kuid täisarvudega arvutamise võimalus juba on. 7. klassi õpilased tõid välja, et peastarvutamise oskust läheb vaja iga teema juures. Kuigi taskuarvutit tohib 3. kooliastmes juba kasutada, väidavad õpilased, et peast arvutades jõuab tihti kiiremini lahenduseni. 99math mängud on põnev vaheldus, aga neist on ka palju kasu just peastarvutamise tempo arendamiseks.
#000026
Rakenduse üks eelis on, et võistlusmängudele võib kutsuda arvutajaid ka mujalt koolidest. Meiega on mänginud nii Tartu Variku kooli, Türi kui ka Uhtna põhikooli õpilased. Hiljuti kutsusime mängu meie kooli vilistlase, kes oli koolis väga hea peastarvutaja. Tema jaoks oli keskkond uus ja võrreldes pranglimisega tõi ta miinusena välja, et puudub harjutusväli. Samas olid mängud köitvad ja keskkonda ta kiitis Oleme korraldanud oma koolis ka õpilase ja lastevanemate peastarvutamise võistluse.
#000027
Õpetajal on väga lihtne võistlusi luua ja olemasolevate teemade vahel on raskusastmete valik lai.
#000028
Väikese lapse jaoks on arvutis huvitavam arvutamist treenida, samas hoiab see palju aega kokku. Vihikusse kirjutamine nõuab palju aega, selle ajaga jõuab laps teha mitu tehet arvutis. 99math rakendust on hea kasutada nii harjutamiseks kui ka kontrolliks. Viimase puhul võib aega pisut pikendada, et saada parem ülevaade lapse oskustest.
#000030
Mõni laps vajab mõtlemiseks enam aega ja liigne kiirustamine võib talle kahjuks tulla. Kui toimus esimene võistlus ja lapsevanemad said võistlust veebi vahendusel otse jälgida, andis üks lapsevanem mulle tagasisidet. Ta oli teinud järelduse, et lapsel on vaja lahutamist harjutada. Liitmise tulemused olid paremad. Lapse jaoks on oluline, et kodused tunnevad koolis tehtu vastu huvi ja elavad sellele kaasa. Õpetajale on samuti abiks, kui vanemad näevad, milles nende laps suuremat toetust vajab.
#000031
99mathi eelis teiste sarnaste rakenduste ees on, et see võimaldab oma eakaaslastega üle Eesti võistelda ning võrrelda oma oskusi teiste koolide õpilaste omadega. Õpetajal on mugav, ta saab oma õpilastega võistelda, aga ei pea selleks kuhugi sõitma. Tagasiside on kohene, ka harjutades. Näiteks õppisime 8 ja 9-ga korrutamist ning eelmisel päeval, enne tunnikontrolli tegemist, harjutasime teemat 99mathiga. Lapsed said oma oskuste kohta kohe tagasisidet.
#000032
Kasutan äppi iga nädal informaatikatunnis. Lapsed ootavad huviga. Kui esimest korda neile äppi tutvustasin, tundsid nad kohe huvi, kas seda saab kasutada koolis. Nüüd teevad nad seda ka tunniväliselt nii vanematega kui ka omavahel.
#000033
Aitäh 99math loojatele! Olete teinud matemaatika lastele huvitavamaks.
#000034
Peastarvutamine on matemaatika alus. 99mathi saab kasutada peamiselt peastarvutamise harjutamiseks. Kui õpilane ei suuda kiiresti arvutada, jääb ta ülesannete lahendamisel hätta. Õpilased saavad 99mathi abil arendada kiiret arvutamist ja kui lahendatakse arvutis, siis ka klaviatuuri ökonoomset kasutamist. Õpilastega ülesandeid lahendades on näha, kuidas nad suudavad järjest kiiremini arvutata. Õpilased, kes on aeglasema loomuga, ei suuda kiiresti arvutada ning neil on keeruline kiiremate vastu võistelda. Siin on õpetajal võimalus rühmi moodustada ja õpilaste individuaalsusega arvestada. Sellisel juhul on kõikidel motivatsioon ülesandeid lahendada.
#000036
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000037
Haridus ja raamatud on kõige parem vits vaenulike inforünnakute vastuKoolid tähistasid eesti kirjanduse päevaSkaalameetod sobib iga õpetaja meetodivaramusseMeediapädevuse arendamine aitab hoida ajakirjandusvabadustAnna noortele võimalus ja nad teevad ära
#000040